CELEX: 32015R2441
Language: bg
Date: 2015-12-18 00:00:00
Title: Регламент (ЕС) 2015/2441 на Комисията от 18 декември 2015 година за изменение на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с Международен счетоводен стандарт 27 (Текст от значение за ЕИП)

23.12.2015   
            
            
               BG
            
            
               Официален вестник на Европейския съюз
            
            
               L 336/49
            
         РЕГЛАМЕНТ (ЕС) 2015/2441 НА КОМИСИЯТА
   от 18 декември 2015 година
   за изменение на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с Международен счетоводен стандарт 27
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1606/2002 на Европейския парламент и на Съвета от 19 юли 2002 г. за прилагането на международните счетоводни стандарти (1), и по-специално член 3, параграф 1 от него,
   като има предвид, че:
   
               (1)
            
            
               С Регламент (ЕО) № 1126/2008 на Комисията (2) бяха приети някои международни стандарти и разяснения, които съществуваха към 15 октомври 2008 г.
            
         
               (2)
            
            
               На 12 август 2014 г. Съветът по международни счетоводни стандарти публикува изменения на Международен счетоводен стандарт (МСС) 27 Индивидуални финансови отчети, озаглавени Метод на собствения капитал в индивидуалните финансови отчети. Целта на измененията е да се позволи на предприятията, когато отчитат инвестиции в дъщерни предприятия, съвместни предприятия и асоциирани предприятия в своите индивидуални финансови отчети, да използват метода на собствения капитал така, както е описан в МСС 28 Инвестиции в асоциирани предприятия и съвместни предприятия.
            
         
               (3)
            
            
               Приемането на измененията на МСС 27 предполага като логично следствие и изменения на Международен стандарт за финансова отчетност (МСФО) 1 и МСС 28 с цел да се постигне съответствие между международните счетоводни стандарти.
            
         
               (4)
            
            
               В измененията на МСС 27 се съдържат някои препратки към МСФО 9, които не могат да бъдат прилагани понастоящем, тъй като МСФО 9 не е приет от Съюза. Поради това всички препратки към МСФО 9, съдържащи се в приложението към настоящия регламент, следва да бъдат разглеждани като препратки към Международен счетоводен стандарт (МСС) 39 Финансови инструменти: признаване и оценяване.
            
         
               (5)
            
            
               Европейската консултативна група по финансовото отчитане потвърждава, че измененията на МСС 27 отговарят на критериите за приемане, изложени в член 3, параграф 2 от Регламент (ЕО) № 1606/2002.
            
         
               (6)
            
            
               Поради това Регламент (ЕО) № 1126/2008 следва да бъде съответно изменен.
            
         
               (7)
            
            
               Предвидените в настоящия регламент мерки са съобразени със становището на Регулаторния комитет по счетоводство,
            
         ПРИЕ НАСТОЯЩИЯ РЕГЛАМЕНТ:
   Член 1
   1.   Приложението към Регламент (ЕО) № 1126/2008 се изменя, както следва:
   
               а)
            
            
               Международен стандарт за финансово отчитане (МСФО) 1 Прилагане за първи път на Международните стандарти за финансово отчитане се изменя, както е предвидено в приложението към настоящия регламент;
            
         
               б)
            
            
               Международен счетоводен стандарт (МСС) 27 Индивидуални финансови отчети се изменя, както е предвидено в приложението към настоящия регламент;
            
         
               в)
            
            
               Международен счетоводен стандарт 28 Инвестиции в асоциирани предприятия и съвместни предприятия се изменя, както е предвидено в приложението към настоящия регламент.
            
         2.   Всички препратки към МСФО 9, съдържащи се в приложението към настоящия регламент, се разглеждат като препратки към Международен счетоводен стандарт (МСС) 39 Финансови инструменти: признаване и оценяване.
   Член 2
   Всички предприятия прилагат посочените в член 1 изменения най-късно от началната дата на тяхната първа финансова година, започваща на или след 1 януари 2016 г.
   Член 3
   Настоящият регламент влиза в сила на третия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 декември 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 243, 11.9.2002 г., стр. 1.
   
      (2)  Регламент (ЕО) № 1126/2008 на Комисията от 3 ноември 2008 г. за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета (ОВ L 320, 29.11.2008 г., стр. 1).
   
      ПРИЛОЖЕНИЕ
      
         Метод на собствения капитал виндивидуалните финансови отчети
      
      (Изменения на МСС 27)
      
         Изменения на МСС 27
      
      
         
            Индивидуални финансови отчети
         
      
      Параграфи 4—7, 10, 11Б и 12 се изменят и се добавя параграф 18Й
      ОПРЕДЕЛЕНИЯ
      
               
                  
                     4.
                  
               
               
                  В настоящия стандарт са използвани следните термини с посоченото значение:
                  …
                  
                     
                        Индивидуални финансови отчети са отчетите, които се представят от предприятие, в които предприятието може да избере, при спазване на изискванията в настоящия стандарт, да отчита инвестициите си в дъщерни предприятия, съвместни предприятия или асоциирани предприятия или по цената на придобиване в съответствие с МСФО 9 Финансови инструменти, или като използва метода на собствения капитал така, както е описано в МСС 28 Инвестиции в асоциирани предприятия и съвместни предприятия.
                  
               
            
               
                  5.
               
               
                  Следните термини са определени в допълнение А към МСФО 10 Консолидирани финансови отчети, допълнение А към МСФО 11 Съвместни предприятия и параграф 3 от МСС 28:
                  
                              —
                           
                           
                              асоциирано предприятие
                           
                        
                              —
                           
                           
                              метод на собствения капитал
                           
                        
                              —
                           
                           
                              …
                           
                        
            
               
                  6.
               
               
                  Индивидуалните финансови отчети са отчетите, които се представят в допълнение към консолидираните финансови отчети или в допълнение към финансовите отчети на инвеститор, който няма инвестиции в дъщерни предприятия, но има инвестиции в асоциирани предприятия или съвместни предприятия, които инвестиции в асоциирани предприятия или съвместни предприятия трябва съгласно МСС 28 да се отчитат по метода на собствения капитал, освен при предвидените в параграфи 8 — 8A обстоятелства.
               
            
               
                  7.
               
               
                  Финансовите отчети на дадено предприятие, което няма дъщерно предприятие, асоциирано предприятие или дял на контролиращ съдружник в съвместно предприятие, не са индивидуални финансови отчети.
                  …
               
            ИЗГОТВЯНЕ НА ИНДИВИДУАЛНИ ФИНАНСОВИ ОТЧЕТИ
      …
      
               
                  
                     10.
                  
               
               
                  Когато предприятието изготвя индивидуални финансови отчети, то отчита инвестициите в дъщерни предприятия, съвместни предприятия или асоциирани предприятия или:
                  
                              
                                 а)
                              
                           
                           
                              
                                 по цена на придобиване (себестойност);
                              
                           
                        
                              
                                 б)
                              
                           
                           
                              
                                 в съответствие с МСФО 9; или
                              
                           
                        
                              
                                 в)
                              
                           
                           
                              
                                 като използват метода на собствения капитал, както е описан в МСС 28.
                              
                           
                        
                     Предприятието прилага същото счетоводно отчитане за всяка категория инвестиции. Инвестиции, отчетени по цена на придобиване или по метода на собствения капитал, се отчитат в съответствие с МСФО 5 Нетекущи активи, държани за продажба, и преустановени дейности, когато те са класифицирани като държани за продажба или за разпределяне (или са включени в група за изваждане от употреба, която е класифицирана като държана за продажба или за разпределяне). Оценяването на отчитаните в съответствие с МСФО 9 инвестиции не се променя при тези условия.
                  
                  …
               
            
               
                  11Б
               
               
                  Когато предприятието майка престава да бъде инвестиционно предприятие или става инвестиционно предприятие, то отчита промяната от датата, на която е настъпила промяната на статута, както следва:
                  
                              а)
                           
                           
                              когато предприятието престава да бъде инвестиционно предприятие, то отчита инвестициите в дъщерно предприятие в съответствие с параграф 10. Датата на придобиване се приема за датата на промяна на статута. Справедливата стойност на дъщерното предприятие към приетата дата на придобиване представлява прехвърленото прието възнаграждение при отчитането на инвестицията в съответствие с параграф 10.
                              
                                          i)
                                       
                                       
                                          [заличен]
                                       
                                    
                                          ii)
                                       
                                       
                                          [заличен]
                                       
                                    
                        
                              б)
                           
                           
                              когато предприятието става инвестиционно, то отчита инвестициите в дъщерно предприятие по справедлива стойност в печалбата или загубата в съответствие с МСФО 9. Разликата между предишната балансова стойност на дъщерното предприятие и неговата справедлива стойност към датата на промяната на статута на инвеститора се признава като нетен резултат в печалбата или загубата. Кумулативната сума на всяка печалба или загуба, които преди са били признати в друг всеобхватен доход по отношение на тези дъщерни дружества, се разглежда все едно инвестиционното предприятие се е освободило от тези дъщерни предприятия на датата на промяната в статута.
                           
                        
            
               
                  12.
               
               
                  Дивидентите от дъщерно предприятие, съвместно предприятие или асоциирано предприятие се признават в индивидуалните финансови отчети на предприятието, когато правото на предприятието да получи дивидент е установено. Дивидентът се признава в печалбата или загубата, освен ако предприятието избере да използва метода на собствения капитал, в който случай дивидентът се признава като намаление на балансовата сума на инвестицията.
                  …
               
            ДАТА НА ВЛИЗАНЕ В СИЛА И ПРЕХОДНИ РАЗПОРЕДБИ
      …
      
               
                  
                     18Й
                  
               
               
                  С Метод на собствения капитал в индивидуалните финансови отчети (изменения на МСС 27), издаден през август 2014 г., бяха изменени параграфи 4—7, 10, 11Б и 12. Предприятието прилага тези изменения със задна дата за годишните периоди, започващи на или след 1 януари 2016 г., в съответствие с МСС 8 Счетоводна политика, промени в счетоводните приблизителни оценки и грешки. Разрешава се по-ранно прилагане. Ако предприятието ги прилага за по-ранен период, то оповестява този факт.
               
            
         Последващи изменения на други стандарти
      
      
         МСФО 1 Прилагане за първи път на Международните стандарти за финансово отчитане
         
      
      Добавя се параграф 39Щ.
      ДАТА НА ВЛИЗАНЕ В СИЛА
      …
      
               
                  39Щ
               
               
                  С Метод на собствения капитал в индивидуалните финансови отчети (изменения на МСС 27), издаден през август 2014 г., беше изменен параграфи Г14 и добавен параграф Г15А. Предприятието прилага тези изменения за годишните периоди, започващи на или след 1 януари 2016 година. Разрешава се по-ранно прилагане. Ако предприятието ги прилага за по-ранен период, то оповестява този факт.
               
            В приложение Г се изменя параграф Г 14 и се добавя параграф Г15А.
      
         Инвестиции в дъщерни предприятия, смесени предприятия и асоциирани предприятия
      
      
               
                  Г14
               
               
                  Когато предприятието изготвя индивидуални финансови отчети, съгласно МСС 27 то трябва да отчита инвестициите в дъщерни предприятия, съвместни предприятия и асоциирани предприятия или:
                  
                              а)
                           
                           
                              по цена на придобиване (себестойност);
                           
                        
                              б)
                           
                           
                              в съответствие с МСФО 9, или
                           
                        
                              в)
                           
                           
                              като използва метода на собствения капитал, както е описан в МСС 28.
                           
                        …
               
            
               
                  Г15А
               
               
                  Ако прилагащото за първи път предприятие отчита такава инвестиция по метода на собствения капитал в съответствие с описаните в МСС 28 процедури:
                  
                              а)
                           
                           
                              прилагащото за първи път предприятие прилага изключението от изискванията за минали бизнес комбинации (допълнение В) за придобиването на инвестицията.
                           
                        
                              б)
                           
                           
                              ако предприятието започне да прилага за първи път МСФО за своите индивидуални финансови отчети по-рано, отколкото за консолидираните си финансови отчети, и
                              
                                          i)
                                       
                                       
                                          по-късно от своето предприятие майка, предприятието прилага параграф Г16 в своите индивидуални финансови отчети.
                                       
                                    
                                          ii)
                                       
                                       
                                          по-късно от дъщерното си предприятие, предприятието прилага параграф Г17 в своите индивидуални финансови отчети.
                                       
                                    
                        
            
         МСС 28 Инвестиции в асоциирани предприятия и съвместни предприятия
         
      
      Параграф 25 се изменя и се добавя параграф 45Б.
      
         Промени в дела от собствеността
      
      
               
                  25.
               
               
                  Ако делът от собствеността на едно предприятие в асоциирано предприятие или съвместно предприятие бъде намален, но инвестицията продължава да бъде класифицирана съответно като инвестиция в асоциирано предприятие или съвместно предприятие, предприятието прекласифицира към печалба или загуба частта от печалбата или загубата, която преди това е била призната в друг всеобхватен доход по отношение на въпросното намаление на дела от собствеността, ако би било необходимо тази печалба или загуба да се прекласифицира към печалба или загуба при освобождаване от свързаните активи или пасиви.
                  …
               
            ДАТА НА ВЛИЗАНЕ В СИЛА И ПРЕХОДНИ РАЗПОРЕДБИ
      …
      
               
                  45Б
               
               
                  С Метод на собствения капитал в индивидуалните финансови отчети (изменения на МСС 27), издаден през август 2014 г., беше изменен параграф 25. Предприятието прилага това изменение със задна дата за годишните периоди, започващи на или след 1 януари 2016 г., в съответствие с МСС 8 Счетоводна политика, промени в счетоводните приблизителни оценки и грешки. Разрешава се по-ранно прилагане. Ако предприятието прилага изменението за по-ранен период, то оповестява този факт.